fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi als fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Tuo kestävä kehitys organisaatiosi supervoimaksi: JYU avoimen yliopiston vastuullisuusopinnot käynnistyvät Jämsässä — Jyväskylän yliopiston avoin yliopisto
Vastuullisuus on valttikortti kestävään toimintaan ja kasvuun. Toimit sitten julkisella, yksityisellä tai kolmannella sektorilla, on kestävä kehitys ja vastuullisuus tämän päivän organisaatioille voimavara, arvo ja kilpailuetu.
Monitieteiset Vastuullisuus ja kestävä kehitys työelämässä -opinnot antavat eväitä vastuullisuuden ymmärtämiseen sekä organisaatioiden toiminnan arviointiin ja kehittämiseen.
Jyväskylän yliopiston avoin yliopisto käynnistää Jämsän seudulla opintokokonaisuuden Vastuullisuus ja kestävä kehitys työelämässä. Opinnot on suunnattu Jämsän seudun eri kokoisille organisaatioille. Opinnot tarjoavat työyhteisöllesi mahdollisuuden kehittää vastuullisuuteen ja kestävään kehitykseen liittyvää osaamista, jota tarvitaan työelämässä jokaisella alalla ja erilaisissa tehtävissä.
Mukaan voit tulla joko työporukalla tai yksityishenkilönä. Ryhmälle järjestetään oma aloitustilaisuus, jonka yhteydessä osallistujat voivat sopia yhteisistä kokoontumisista ja opiskelukäytännöistä esim. Jämsä Tehtaan tiloja hyödyntäen. Opintoja voi tehdä myös itsenäisesti ja omaan tahtiin. Ryhmä käynnistyy, jos ilmoittautuneita on vähintään 15. Tule siis mukaan ja kutsu kaverisikin!
Avoimen opinnot sinun ja työyhteisösi hyväksi
Avoimiin JYU avoimen opintoihin ei ole pohjakoulutusvaatimuksia – kuka tahansa voi opiskella meillä. Opiskelu maksaa 15 € / opintopiste, joten kustannus on varsin kohtuullinen. Tarjolla on myös täysin maksuttomia opintoja, esimerkiksi vastuullisuusopintojen orientaatiojakson Johdanto vastuulliseen työelämään (2 op) voi opiskella maksutta.
Avoimen opinnot ovat työnantajalle oiva mahdollisuus tukea henkilöstön osaamisen kehittämistä ja avata reittejä haastavampiin tehtäviin. Työnantaja voi määrittää, millaista tukea tarjoaa. Yksi mahdollisuus on antaa henkilöstölle työaikaa opintojen suorittamiseen. Työnantaja voi osallistua myös opiskelukustannuksiin tai tarjota mentorointia tai aiheita opiskelutehtäviin.
Vastuullisuus ja kestävä kehitys työelämässä -opinnot ovat monitieteiset. Voit painottaa omaa osaamistasi valitsemalla opintoja esimerkiksi kauppatieteen, taloustieteen, filosofian, yhteiskuntatieteen, psykologian tai kasvatustieteen aloilta. Myös opintojen laajuuden voit valita vapaasti omaan tilanteeseesi sopivaksi.
Ilmoittaudu alustavasti jo nyt täällä
Otathan yhteyttä myös, jos olet kiinnostunut saamaan organisaatiollesi oman ryhmän (minimi 15 henkilöä).  Olemme sinuun yhteydessä opintojen käynnistämiseen liittyen ilmoittautumisajan päätyttyä.
Virittäydy aiheeseen podcastia kuuntelemalla
Kuuntele JYU avoimen uutta Vastuullisuus työelämässä -podcastia vaikka heti, niin kuulet kiinnostavaa keskustelua vastuullisuudesta eri alojen asiantuntijoilta: Uusi podcast-sarja johdattelee työelämän vastuullisuuskysymysten ytimeen — Jyväskylän yliopiston avoin yliopisto (jyu.fi)
Piia Leppämäki, johtamisen yliopistonopettaja
Puh. 040 805 4187
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Tuo kestävä kehitys organisaatiosi supervoimaksi: JYU avoimen yliopiston vastuullisuusopinnot käynnistyvät Jämsässä
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice